Hawaii
Hawaii (hawaiisch Hawaiʻi bzw. Mokupuni o Hawaiʻi) isch e Chetti vo Insle im Pazifische Ozean und sit 1959 dr 50. Bundesstaat vo de Vereinigte Staate. D Inselgrubbe ghöört zum polynesische Kulturruum und isch dr nördlig Spitz vom sogenannte polynesische Dreiegg in dr Südsee. E Spitznaame vo Hawaiʻi isch „Aloha State“ (Aloha-Staat).
In Hawaii het s e Hufe verschidnigi Landschaftsforme, s Wätter isch s ganze Joor duure warm und es git e Hufe öffentligi Stränd, und alles daas macht d Insle zum ene beliebte Ort für Turiste, Surfer, Biologe und Geologe. Wääge sinere Laag zmdst im Pazifik wird d Kultur vo Hawaii nid nume vo sinere äigene polynesische Kultur beiiflusst, sondern au vo asiatische und nordamerikanische Kulture.

D Geografii

Hawaiʻi isch 3'682 km vom amerikanische Festland (Flumeville, Kalifornie) äwägg. Im Ganze ghööre 137 Insle und Atoll zu Hawaiʻi, won e Gsamtflechi vo 16'625 km² häi und wo die mäiste von ene nit oder nüme bewoont si.

D Insle und Countys 
Die acht grösste Insle si (vo Weste uf Oste): Niʻihau, Kauaʻi, Oʻahu, Molokaʻi, Lānaʻi, Kahoʻolawe, Maui und Hawaiʻi (Big Island).

Geografisch ghöört Hawaiʻi nit zum amerikanische Kontinänt, sondern isch e Däil vo Polynesie in dr Wält vo de Insle vo Australie bzw. Ozeanie, wo mä de Kontinänt gliichstellt.

Liste vo de grösste Insle vo Weste uf Oste:

Weblingg 

 Website vom Bundesstaat Hawaii
 Website vom Fremdevercheersamt vo Hawaii uf Dütsch

 
Bundesstaat (USA)
Insle in Australie und Ozeanie
Inselgruppe (Pazifische Ozean)